
                                                    Nr.4c-3/520/2017
BIROUL PERMANENT
AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege privind aprobarea Ordonanței Guvernului nr.29/2017 pentru înființarea Centrului Național de Management al Apei Grele, transmis cu adresa nr.P.L.x. 382 din 23 octombrie 2017.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu
[image: image2.png]ROMANIA




Parlamentul  României

Camera  Deputaților

Comisia pentru industrii si servicii


București, 20.11.2017




                                                    Nr.4c-3/520/2017
R A P O R T

asupra proiectului de Lege privind aprobarea Ordonanței Guvernului nr.29/2017 pentru înființarea Centrului Național de Management al Apei Grele


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege privind aprobarea Ordonanței Guvernului nr.29/2017 pentru înființarea Centrului Național de Management al Apei Grele, transmis cu adresa nr.P.L.x. 382 din 23 octombrie 2017, înregistrat la comisie sub nr.4c-3/520 din 24 octombrie 2017.



Consiliul Legislativ, cu avizul nr.699/30.08.2017, avizează favorabil proiectul de ordonanță cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege ședința din 17 octombrie 2017.



Comisia pentru politică economică, reformă și privatizare, Comisia pentru muncă și protecție socială și Comisia pentru buget, finanțe și bănci, prin avizele nr.4c-1/283 din 31 octombrie 2017, nr.4c-7/1072 din 6 noiembrie 2017, respectiv nr.4c-2/1009 din 08 noiembrie 2017, au avizat favorabil proiectul de lege.


Proiectul de lege are ca obiect reglementarea înființarea Centrului Național de Management al Apei Grele, instituție publică de interes național, cu personalitate juridică, finanțată integral de la bugetul de stat prin bugetul Ministerului Energiei, specializat în managementul apei grele, prin preluarea activității de management a apei grele de la Regia Autonomă pentru Activități Nucleare Drobeta Turnu-Severin (R.A.A.N.). Totodată, se stabilesc procedurile de predare-primire, atribuțiile Centrului, conducerea, structura organizatorică, precum și modul de salarizare. Necesitatea înființării rezultă din faptul că R.A.A.N. Drobeta Turnu-Severin se află în procedură de insolvență și nu mai are resursele necesare realizării managementului apei grele deținute la rezerva de stat și aflate în custodia R.A.A.N..



Membrii Comisiei pentru industrii și servicii au examinat proiectul de lege în ședința din 17 noiembrie 2017 și au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanței Guvernului nr.29/2017 pentru înființarea Centrului Național de Management al Apei Grele, cu amendamente admise prevăzute în anexa care face parte integrantă din prezentul raport.



La lucrările comisiei au fost prezenți 18 deputați din totalul de 20 deputați membri ai comisiei.


La lucrările comisiei au participat, în calitate de invitați, din partea Ministerului Energiei domnii Robert Tudorache – secretar de stat și Cornel Bobâlcă – consilier și din partea Comisia Națională pentru Controlul Activităților Nucleare domnii Eremia Alexandru – director și Dumitrescu Nicolae – coordonator compartiment.


În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

ANEXĂ
A M E N D A M E N T E    A D M I S E

	Nr.

crt.
	Text OG nr.29/2017
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	Titlul Legii

LEGE 

privind aprobarea Ordonanței Guvernului nr.29/2017 pentru înființarea Centrului Național de Management al Apei Grele 


	Nemodificat
	

	2.
	 
	Articol unic. – Se aprobă Ordonanța Guvernului nr.29 din 30 august 2017 pentru înființarea Centrului Național de Management al Apei Grele, adoptată în temeiul art.1 pct.III poz.4 din Legea nr.161/2017 privind abilitatea Guvernului de a emite ordonanțe, și publicată în Monitorul Oficial al României, Partea I, nr.707 din 31 august 2017.


	Articol unic. – Se aprobă Ordonanța Guvernului nr.29 din 30 august 2017 pentru înființarea Centrului Național de Management al Apei Grele, adoptată în temeiul art.1 pct.III 4 din Legea nr.161/2017 privind abilitatea Guvernului de a emite ordonanțe, și publicată în Monitorul Oficial al României, Partea I, nr.707 din 31 august 2017, cu următoarele modificări și completări:

	Conform normelor de tehnică legislativă.


	0
	1
	2
	3
	4

	3.
	Titlul Ordonanței

ORDONANȚA

pentru înființarea Centrului Național de Management al Apei Grele 


	
	Nemodificat
	

	4. 
	Art.1. - (1) Se înființează Centrul Național de Management al Apei Grele, instituție publică de interes național, cu personalitate juridică, finanțat integral de la bugetul de stat prin bugetul Ministerului Energiei, specializat în managementul apei grele, produs cu dublă utilizare.

(2) Centrul Național de Management al Apei Grele funcționează în subordinea Ministerului Energiei și preia activitatea de management al apei grele de la Regia Autonomă pentru Activități Nucleare Drobeta-Turnu Severin.
(3) Centrul Național de Management al Apei Grele are sediul în satul Răscolești, comuna Izvorul Bârzii, Calea Târgu Jiului, km 7, județul Mehedinți, în imobilul aflat în proprietatea Regiei Autonome pentru Activități Nucleare Drobeta-Turnu Severin.

	
	1. La articolul 1, alineatul (1) se modifică și va avea următorul cuprins:
„Art.1. - (1) Se înființează Centrul Național de Management al Apei Grele, instituție publică de interes național, cu personalitate juridică, finanțat integral de la bugetul de stat prin bugetul Ministerului Energiei, specializat în managementul apei grele, material de interes nuclear.”

(2) Nemodificat

(3) Nemodificat
	Corelare cu definițiile prevăzute anexa nr.2 din Legea nr.111/1996 privind desfășurarea în siguranță, reglementarea, autorizarea și controlul activităților nuclear, republicată, cu modificările și completările ulterioare.

 

	5. 
	Art.2. - (1) Centrul Național de Management al Apei Grele preia de la Regia Autonomă pentru Activități Nucleare Drobeta-Turnu Severin în depozit și/sau administrare cantitățile de apă grea achiziționate la rezerva de stat, inclusiv obligația de depozitare și menținere a proprietăților fizico-chimice ale apei grele. Decizia cu privire la preluarea în depozit și/sau administrare a cantităților de apă grea achiziționate la rezerva de stat se aprobă prin hotărâre a Guvernului.
(2) Centrul Național de Management al Apei Grele preia în depozit și cantitățile de apă grea produse și aflate în proprietatea Regiei Autonome pentru Activități Nucleare Drobeta-Turnu Severin, altele decât cele achiziționate la rezerva de stat, inclusiv cele destinate corecției sau înlocuirii neconformităților, cu acordul creditorilor regiei, în baza unui contract de depozit încheiat cu Regia Autonomă pentru Activități Nucleare Drobeta-Turnu Severin.

	 
	(1) Nemodificat

(2) Nemodificat
	

	6. 
	Art.3. - Centrul Național de Management al Apei Grele are următoarele atribuții principale:
a) depozitarea și menținerea calității apei grele preluate în depozit și/sau administrare, conform cerințelor pentru parametrii de calitate prevăzuți în prescripțiile tehnice aferente acestui produs;
b) păstrarea inventarului de apă grea care face obiectul depozitului și asigurarea măsurilor tehnologice și de protecție pentru menținerea integrității acestuia;
c) preluarea de la Regia Autonomă pentru Activități Nucleare Drobeta-Turnu Severin a arhivei tehnice, inclusiv a documentațiilor clasificate, privind instalațiile, fluxurile tehnologice, prescripțiile tehnice legate de producerea, depozitarea și menținerea proprietăților fizico-chimice ale apei grele, conform unui inventar stabilit de institutul de specialitate, respectiv Centrul de Inginerie Tehnologică pentru Obiective Nucleare din cadrul Regiei Autonome pentru Activități Nucleare Drobeta-Turnu Severin;
d) obținerea și menținerea tuturor avizelor, aprobărilor, autorizațiilor necesare pentru derularea activităților legate de managementul apei grele, conform prevederilor legale în vigoare.

	
	Nemodificat

a) Nemodificat

b) Nemodificat

c) Nemodificat

d) Nemodificat

2. La articolul 3, după litera d) se introduce o nouă literă, litera e), cu următorul cuprins:

„e) întocmește și transmite Ministerului Energiei, până la 1 martie a anului următor, raportul anual de activitate care va conține modul de îndeplinire a obligațiilor ce îi revin conform prevederilor prezentei ordonanțe.”

	Este necesar ca Centrul Național de Management al Apei Grele să prezinte anual un raport de activitate.



	7. 
	Art.4. - (1) Conducerea Centrului Național de Management al Apei Grele este asigurată de un director general și un director general adjunct, numiți, în condițiile legii, de ministrul energiei.
(2) Centrul Național de Management al Apei Grele funcționează cu un număr maxim de 80 de posturi, cu statut de personal contractual.
(3) Salarizarea personalului Centrului Național de Management al Apei Grele se realizează conform prevederilor legale care reglementează salarizarea personalului plătit din fonduri publice.
(4) Regulamentul de organizare și funcționare și structura organizatorică ale Centrului Național de Management al Apei Grele se aprobă prin hotărâre a Guvernului, în termen de 30 de zile de la data intrării în vigoare a prezentei ordonanțe, în conformitate cu avizele și autorizațiile necesare prevăzute de lege.

	
	(1) Nemodificat

(2) Nemodificat

(3) Nemodificat

(4) Nemodificat
	

	8. 
	Art.5. - Cheltuielile curente și de capital ale Centrului Național de Management al Apei Grele se asigură de la bugetul de stat, prin bugetul Ministerului Energiei.

	
	Nemodificat
	

	9. 
	Art.6. - În vederea desfășurării activităților specifice, Centrul Național de Management al Apei Grele administrează infrastructura - constând în echipamente, instalații, laboratoare, recipiente de depozitare și celelalte accesorii tehnice -, precum și căile de acces necesare asigurării funcționării sale în conformitate cu prevederile naționale și internaționale referitoare la garanții nucleare, protecție sanitară, protecție fizică, situații de urgență și protecție a mediului înconjurător și preia în administrare de la Regia Autonomă pentru Activități Nucleare bunurile care nu aparțin domeniului public, în baza unui proces-verbal de predare-primire.

	
	Nemodificat
	


                        


PREȘEDINTE,                              


  SECRETAR,

                        


  Iulian Iancu                              


Roxana Mînzatu
Consilier parlamentar, Isabela Patricia Robe

